open-index/open-wikipedia-markdown huggingface dataset:
Lionel Wilson

**Lionel Geoffrey Wilson** (25 Mei 1933 – 17 September 2017) was 'n Suid-Afrikaanse Springbokrugbyspeler wat in 27 toetse gespeel het.
Kalkspruit

Die **Kalkspruit** is 'n spruit wat via Alexanderspruit in Mpumalanga in die Kwenadam vloei.

Die Kwenadam lê direk langs die R36-pad tussen die Bambi Country Lodge en Lydenburg.
Martinsyde F.4 Buzzard

Die **Martinsyde F.4 Buzzard** is 'n dubbeldekker Britse vegvliegtuig wat laat in die Eerste Wêreldoorlog in diens gestel is. Dit was die hoogtepunt van die *Martinsyde F-reeks*-vliegtuigontwikkeling. Die vliegtuig het sy nooiensvlug in Mei 1918 onderneem. Die *F.4* was ontwikkel uit die *Martinsyde F.3*, 'n prototipe wat volledig getoets was en selfs ontplooi is vir moederland verdediging deur die *Royal Flying Corps*, voorloper van die Britse Lugmag. Nadat die *F.4* getoets was deur die Britse Lugmag, was vliegtuig se hantering en vermoë so hoog geag dat 'n groot bestelling onmiddellik geplaas was vir 1450 eenhede. Die enjins se aflewering was egter vertraag en slegs 'n paar van die *F.4* is afgelewer toe die oorlog tot 'n einde gekom het. Die res van die bestelling was gekanselleer. Op daardie stadium het *Martinsyde* 370 eenhede voltooi maar as gevolg van die vliegtuig se vermoë is hulle verkoop aan Spanje, Ierland, Japan, Letland, Sowjetunie, Portugal en Finland. In laasgenoemde is die vliegtuig vir opleiding gebruik tot in 1939.

## Tegniese besonderhede 
## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Queensrivier

Die **Queensrivier** is 'n klein sytak van die Suidkaaprivier, op sy beurt weer 'n tak van die Krokodilrivier in  Mpumalanga in Suid-Afrika.

## Monding 
*
Kaaprivier

__NOTOC__

Die **Kaaprivier** (die **Umlambongwane** in Swazi) is 'n regtersytak van die Krokodilrivier in oostelike Mpumalanga, Suid-Afrika. Die rivier se bolope dreineer die breë De Kaapvallei tussen Barberton en Nelspruit. Die opvangsgebied word begrens deur die Drakensberg in die weste, die Makhonjwaberge aan die suidekant en die Krokodilpoortsberge aan die noordekant. Tussen Baviaanskop en die gehug van Noordkaap word die rivier deur die samevloeiing van die Noord- en Suidkaapriviere gevorm. Geleë op die platorand bo die vallei is Kaapsehoop, wat daarna vernoem is. Die *Pride-of-De-Kaap*, 'n kleurryke inheemse struik is ook na die vallei vernoem.
[duimnael|300px|links|Die rivier en sy bolope, aangedui in 'n kaart van 1895. Die grens met [Eswatini word in kleur aangedui.]]

Die inwonende Pedi-mense van die vallei is tydens die mfecane deur die Swazi's aangeval en verdryf, sodat hulle noordwaarts uitgewyk het.

## Takriviere 
* Noordkaaprivier
** Queensrivier
* Suidkaaprivier
* Fig Tree Creek
* Honeybird Creek

## Samevloei 
* 

## Monding 
* 

## Verwysings
Claude Émile Jean-Baptiste Litre

**Claude Émile Jean-Baptiste Litre** is 'n fiktiewe karakter wat in 1978 deur Kenneth Woolner van die Universiteit van Waterloo as 'n grap geskep is om die gebruik van 'n hoofletter L vir die liter eenheid te regverdig.

Die SI-stelsel laat gewoonlik die gebruik van 'n hoofletter slegs toe wanneer 'n eenheid na 'n persoon vernoem is. Dit is egter dikwels moeilik om tussen die karakter "l" en die syfer "1" te onderskei, veral in sekere lettertipes of handskrifstyle, en daarom word beide die kleinletter (l) en die hoofletter (L) toegelaat*. *Die Amerikaanse Nasionale Instituut van Standaarde en Tegnologie beveel deesdae die gebruik van die hoofletter L aan, 'n praktyk wat ook in Kanada en Australië wyd gevolg word.

Woolner het die karakter geskep in 'n grapartikel op April-gekkedag in die April 1978-uitgawe van "CHEM 13 News", 'n nuusbrief wat gemik is op chemie vir skoolonderwysers. Volgens die artikel is Claude Litre op 12 Februarie 1716 gebore, die seun van 'n wynbottel vervaardiger. Tydens Litre se uiters glorieryke fiktiewe wetenskaplike loopbaan, sou hy 'n volume maateenheid voorgestel het wat na sy dood in 1778 opgeneem is in die Internasionale Stelsel van Eenhede.

Die storie is verkeerdelik as 'n feit weergegee in die IUSTC tydskrif *Chemistry International*, en daarna teruggetrek.

## Verwysings 
* Herdrukke van artikels oor die Liter grap.
Messerschmitt Me 410

Die **Messerschmitt Me 410** is 'n Duitse tweemotorige vegvliegtuig wat tydens die Tweede Wêreldoorlog diens gedoen het. Die *Me&nbsp;410* was ontwerp om die Messerschmitt Bf 110 te vervang. Die eerste ontwerp om die *Bf&nbsp;110* te vervang was die *Messerschmitt&nbsp;Me&nbsp;210*. Die vliegtuig was egter onstabiel en moeilik om te hanteer; dit het geneig om te tol en te staak. Tog is daar 200 van die vliegtuie gebou maar later verwerp ten gunste van 'n nuwer *Messerschmitt Bf 110*. Die *Me&nbsp;210* se ontwerp is verbeter met 'n langer romp en leidende klappe aan die voorkant van die vlerke om staking teen te werk. Die vliegtuig is ook toegerus met kragtiger motors. Die nuwe ontwerp is die *Me 410 Hornisse* genoem. Die eerste *Me&nbsp;410* het die front in Januarie 1943 bereik en die Dornier Do 217 en Junkers Ju 88 vervang.

Hulle is eers gebruik as nagvegter/bomwerpers oor Brittanje en later as bomwerpers in die Middellandse Seearea. Vanaf die lente van 1944 het die ''Me&nbsp;410's* die *Bf&nbsp;110's* vervang in die bomwerpereenhede (*Zerstörer*) wat Duitsland moes verdedig. Hulle het ook aan die oosfront diens gedoen.

Die *Messerschmitt&nbsp;Me&nbsp;410A-1/U4'' was toegerus met 'n 50 mm kanon onder die romp. Die kanon het 900 kg geweeg en het 'n terugslag van sewe ton gehad. Dit kon slegs 21 rondtes dra. Die *Me&nbsp;410* was egter nie beter as die *Messerschmitt Bf 110* wat dit moes vervang nie. Produksie van die vliegtuig is in September 1944 gestaak.

## Tegniese besonderhede 
## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Hans Ramberg (geoloog)

*Moet nie met Hans Erik Ramberg, die sokkerspeler verwar word nie.*

**Hans Ramberg** (15 Maart 1917 - 7 Junie 1998) was 'n Noorweegs-Sweedse geoloog. Die mineraal rambergiet is na hom vernoem.

## Lewe en Werk 
Hy het sy Ph.D van die Universiteit van Oslo in 1946 ontvang. Daarna het hy by die Universiteit van Chicago (1948-1961), die Geofisiese Labratorium van die Carnegie Instituut for Wetenskap (1952-1955), die Universidade Federal de Ouro Preto (1960-1961) en vir die res van sy loopbaan by die Universiteit van Uppsala (1961-1982) gewerk.  
In 1967 is hy verkies tot lid van die Royal Swedish Academy of Sciences, en in 1972 is die Wollaston-medalje aan hom toegeken.

## Verwysings
Lys van vioolconcerto's van Wolfgang Amadeus Mozart

Hierdie is 'n lys van die '''vioolconcerto's deur Wolfgang Amadeus Mozart'''. Mozart skryf sy eerste vioolconcerto op die ouderdom van ongeveer 17 in omstreeks 1773. Hierdie concerto is vantevore vermeen om in 1775 gekomponeer te gewees het, toe Mozart 19 jaar oud was. Vioolconcerto nr. 5, wat Mozart in 1775 gekomponeer het, is die laaste vioolconcerto wat aan hom toegeskryf word waaroor daar geen onsekerheid van die outeurskap van die concerto heers nie. Vioolconcerto nr. 6 word vandag as die werk van Johann Friedrich Eck beskou. Die outeurskap van Vioolconcerto nr. 7 word betwis.

## Lys van vioolconcerto's 
* Nr. 1 in B-mol-majeur, K. 207 (1773?)
* Nr. 2 in D-majeur, K. 211 (1775)
* Nr. 3 in G-majeur, K. 216 (Straßburg) (1775)
* Nr. 4 in D-majeur, K. 218 (1775)
* Nr. 5 in A-majeur, K. 219 (Turks) (1775)
* Nr. 6 in E-mol-majeur, K. 268 (oneg)
* No. 7 in D-major, K. 271a (1777, twyfelagtig)

## Bronne 
* 

## Sien ook 
* Lys van klavierconcerto's van Wolfgang Amadeus Mozart
* Köchel-katalogus
Harri Lorenzi

**Harri Lorenzi** (gebore 1949) is 'n Brasiliaanse landboukundige ingenieur, skrywer van bome van die Atlantiese Mata en 'n medewerkende landboukundige van die tuin van Fazenda Cresciumal, Ruy De Souza Queiroz. Tussen sy vakmanskappe het hy teen die einde van die 1990's vier boeke gepubliseer. Hulle is: ‘’Brasiliaanse palms’’, ‘’Brasiliaanse bome’’ (1 en 2, ook in Engels),  ‘’Tropiese Plante van Burle Marx’’ en ‘’Brasiliaanse Sierplante’’.
## Verwysings
Beestekraalspruit

Die **Beestekraalspruit** vloei saam met die Houtbosloop, 'n takrivier van die Krokodilrivier in  Mpumalanga in Suid-Afrika.

## Oorsprong 
* 

## Monding 
*
Statsrivier

Die **Statsrivier** is 'n takrivier van die Krokodilrivier in Mpumalanga in Suid-Afrika.
Dit vloei suid- tot suidooswaarts, voordat dit digby die N4-snelweg by die Krokodilrivier aansluit.

## Oorsprong 
* 

## Monding 
* 

## Verwysings
Arabinoxilaan

**Arabinoxilaan** is 'n hemisellulose wat in beide die primêre en sekondêre selwande van plante voorkom, byvoorbeeld in houtweefsel en graanvesel. Dit bestaan uit kopolimere van twee pentose suikers: arabinose en xilose.

## Struktuur 
Arabinoxilaankettings bevat 'n groot aantal 1,4-gekoppelde xilose eenhede. Baie xilose eenhede is met 2, 3, of 2,3-gekoppelde arabinoseresidue.

## Funksies 
Arabinoxilane speel hoofsaaklik 'n strukturele rol in plantselle. Hulle is ook die reservoirs van groot hoeveelhede van ferulasuur en ander fenoliese sure wat kovalent aan hulle gekoppel is. Fenoliese sure kan ook betrokke wees in die verdedigingsmeganismes van die plant, byvoorbeeld in die beskerming teen patogene swamme.

Arabinoxilane is van die belangrikste komponente van oplosbare en onoplosbare dieetvesel. As gevolg van die fenoliese sure wat aan hulle gebind is, het arabinoxilane ook 'n noemenswaardige antioksidantkapasiteit. Hulle vermoë om as ioonuitruilers op te tree, sowel as hulle viskositeit in oplossing dra ook by tot hulle voordelige metaboliese aktiwiteit.

## Verwysings
Morane-Saulnier N

Die **Morane-Saulnier N** was 'n monovlerk Franse vegvliegtuig wat tydens die Eerste Wêreldoorlog diens gedoen het. Dit was die eerste Franse vegvliegtuig. Die vliegtuig staan ook bekend as die *Morane-Saulnier Type N*. Die Britse Lugmag het ook die vliegtuig gebruik omrede hulle 'n tekort aan verkenningsvliegtuie gehad het. Die beroemde Franse vlieënier Roland Garros het die eerste prototipe gevlieg in Julie 1914.

Daar was 'n groot keëlvormige dop vooraan die enjin waaraan die skroef gekoppel was. Die doel van die dop was om die vliegtuig meer vaartbelyn te maak maar dit het veroorsaak dat die vliegtuig oorverhit het. Nadat die dop verwyder is het die oorverhittingsprobleem verdwyn.

Die vliegtuig was toegerus met 'n masjiengeweer wat bo-op die romp, voor die vlieënier gemonteer was. Dit was nie gesinchroniseer nie, omrede die tegnologie nog nie beskikbaar was nie. Die skroef was toegerus met koeëldeflekteerplate. Die oplossing was nie perfek nie, koeëls kon reflekteer of die skroef kon verswak word.

Die vliegtuig het 'n hoë landingspoed gehad vir sy tyd en was 'n moeilike vliegtuig om te vlieg. Dit was minder gewild as die *Morane-Saulnier L*. Dit het ook nie goed gevaar teen die *Fokker Eindecker* nie en slegs 49 is in 1917 gebou.

## Tegniese besonderhede 
## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Bokwiet

**Bokwiet** (*Fagopyrum esculentum*) is 'n plant uit die duisendknoopfamilie (Polygonaceae). Belangrike Europese produksielande van bokwiet as voedselgewas is Pole en in 'n mindere mate Frankryk.

Dit is 'n eenjarige plant met 'n hol regopgroeiende, meermaal vertakte rooi stingel. Die blare is driehoekig tot hartvormig en is verspreid op die knope. Die wortelstelsel bestaan uit 'n sterk vertakte penwortel.

## Bloeisels 
Die bloeityd begin al in 'n jong stadium, soms al na ses weke, wat dan vyf-en-twintig tot dertig dae duur. Die blomme is in langstelige pluime gegroepeer, wit tot pienk van kleur, en bevat baie nektar. Op arm grond bereik bokwiet 'n hoogte van 50&nbsp;cm. Voordat die bloeityd ten einde loop, is daar al ryp vrugte teenwoordig.

## Saad 
Die eetbare saad sit aan dun steeltjes wat in die ryp toestand maklik loskom. Dit het 'n meel- en eiwitryke inhoud, ooreenstemmend met die van klawer. Daar was vroeër twee rasse bekend: op die veengrond van Staphorster 'n bruinswart ras, en op sandgronde die Brabantse grys bokwiet. Die huidige rasse produseer minder nektar as die ou rasse. Tydens bewaring moet die saad droog wees, want dit muf maklik. Een kilogram saad bevat ± 45&nbsp;000 sade.

## Eienskappe 
Bokwietmeel bevat baie magnesium, kalium en fosfor. Dit is voedsaam en lig verteerbaar. Deesdae word dit ook gekweek vir die geneeskunde.

Bokwiet lyk miskien na 'n graanproduk, maar dit is nie. Die meel daarvan kan goed gemeng word met ander graan, byvoorbeeld as basis vir pannekoek. Geroosterde bokwietkorrels staan bekend as 'kasja' in die Oos-Europese kookkuns.

Lêer:Fagopyrum esculentum seeds (boekweit).jpg|Dopvrugte en los vrugwande
Lêer:Fagopyrum гречка.jpg|Uitgedopte bokwiet
Lêer:Fagopyrum esculentum pericarps, boekweit doppen.jpg|Bokwietdoppe

Lêer:Fagopyrum esculentum1.jpg|Bokwietbloeisels
Lêer:Fagopyrum esculentum flour(Boekweitmeel ).jpg|Bokwietmeel
Lêer:Fagopyrum esculentum seed shedding, boekweit zaaduitval.jpg|Opslag van saad wat tydens die oes neergeval het.

## Eksterne skakels 
*
Hartbloedvatsiekte

**Hartbloedvatsiektes** is ’n groep siektes wat die hart en bloedvate aantas. Dit sluit in kroonslagaarsiektes soos angina en hartaanvalle.

Die onderliggende oorsake kan verskil na gelang van die siekte. Die voorkoming van aterosklerose behels die voorkoming van die risikofaktore: gesonde eetgewoontes, oefening en die beperkte inname van tabak en alkohol.

Hartbloedvatsiektes is die grootste oorsaak van sterftes wêreldwyd. Sterfgevalle op ’n sekere ouderdom weens dié siektes neem toe in ’n groot deel van die ontwikkelende wêreld; sterfgevalle in die ontwikkelde wêreld het sedert die 1970's afgeneem. Kroonslagaarsiektes en beroertes is verantwoordelik vir 80% van sterfgevalle weens hartbloedvatsiektes onder mans en 75% onder vroue. Die gemiddelde ouderdom van sterfgevalle weens dié siektes in die ontwikkelde wêreld is sowat 80 en in die ontwikkelende wêreld sowat 68. Dit is baie belangrik in die lig daarvan dat een uit elke drie mense sterf weens komplikasies wat aan aterosklerose toegeskryf kan word. Om dié neiging te stuit, is opvoeding en bewusmaking dat hartbloedvatsiektes die grootste bedreiging vir die mens inhou, nodig. Maatreëls om dié siektes te keer moet dus geneem word.

Vetsug en diabetes word dikwels met die siektes verbind, asook ’n geskiedenis van chroniese niersiekte en ’n oormaat cholesterol. Lyers aan diabetes se kans om aan hartbloedvatsiektes te sterf is twee tot vier keer  dié van ander mense.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Hartversaking

**Hartversaking**, dikwels ook **kongestiewe hartversaking** genoem, vind plaas wanneer die hart nie meer doeltreffend genoeg pomp om die nodige bloedvloei te handhaaf nie. Tekens en simptome sluit gewoonlik kortasemheid, oormatige moegheid en beenswelling in. Borspyn, insluitende angina, kom nie gewoonlik voor weens hartversaking nie.

## Oorsake 
Algemene oorsake van hartversaking sluit in kroonslagaarsiektes (onder meer ’n vorige hartaanval), hoë bloeddruk, atriale fibrillasie, hartklepaandoening, ’n oormaat alkoholverbruik, infeksie en kardiomiopatie met ’n onbekende oorsaak. Hulle veroorsaak hartversaking deur óf die struktuur óf die werking van die hart te verander. Ander siektes wat soortgelyke simptome kan hê, is obesiteit, nierversaking, lewerprobleme, bloedarmoede en skildkiersiekte.

## Diagnose en behandeling 
Die toestand word gediagnoseer deur die geskiedenis van die simptome in ag te neem en ’n fisieke ondersoek te doen wat eggokardiografie kan insluit. en dieetaanpassings sowel as medikasie. In ernstige gevalle kan aldosteroonantagoniste of hidralasien met ’n nitraat gebruik word.

## Verwysings 
## Eksterne skakels 
*
*15px Hierdie artikel is vertaal uit die Engelse Wikipedia
Northrop P-61 Black Widow

Die **Northrop P-61 Black Widow** is 'n Amerikaanse vegvliegtuig wat tydens die Tweede Wêreldoorlog diens gedoen het. Dit is die eerste vliegtuig wat uitsluitlik as 'n nagvegter ontwerp is. Die ontwerp is soortgelyk aan die Lockheed P-38 Lightning. Die vliegtuig is ontwerp om aan 'n spesifikasie te voldoen wat in Oktober 1940 uitgereik is. Dit het nuwe RADAR toerusting in die neus gedra wat die bemanning toegelaat het om teikens in die nag te vind en aan te val. Die *XP-61* het sy nooiensvlug in 1942 voltooi en aflewering van die vliegtuig het in laat 1943 begin nadat tegniese probleme met die vliegtuig self en die radar opgelos moes word.

Die *Black Widow* het sy eerste operasionele vlug in Julie 1944 in Europa voltooi en vernietig vier Duitse bomwerpers. Hulle het ook nege V-1 vlieënde bomme vernietig. In die Stille Oseaan-oorlog het die *Black Widow* sy eerste sukses behaal op die nag van 6/7 Julie 1944. Soos die ''Black Widow's* beskikbaar geword het, het hulle die *Douglas P-70's* vervang.

Aanvanklik was daar masjiengewere onder die neus en ook in die dorsale afstandbeheerde skiettoring agter die kajuit. As gevolg van probleme is daar weggedoen met die skiettoring by die A-model. Die B-model was egter 20,3 cm langer en die skiettoring is weer benut. Die B-model kon ook vier 726 kg bomme of 1&nbsp;136 liter weggooibare brandstoftenks dra. Daar was 450 B-modelle gebou. Nadat terugvoering oor die *P-61's* se gevegsvermoeëns verkry is, is die *P-61C'' ontwikkel. Dit was aangedryf deur twee turboaangejaagde R-2800-73 motors wat 'n noodvermoë gehad het van 2&nbsp;800 perdekrag. Die opstygmassa van dié vliegtuig was 18&nbsp;144 kg en dit het 'n minimum aanloopbaanlengte van 4,8 km vereis.

'n Paar ''Black Widow's* het tot in 1950 in die Amerikaanse Lugmag diens gedoen.

## Tegniese besonderhede 
## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS''. 2015.
Phabenirivier

Die **Phabenirivier** is 'n rivier wat vir sy hele lengte aan die wesgrens van die Krugerwildtuin, in Mpumalanga, Suid-Afrika vloei. Sy monding is aan die suidebank van die Sabierivier naby die Phabeni-toegangshek.

## Monding 
* 

## Eksterne skakel 
* Google-kaart van die Phabenirivier se monding by Geonames.org (cc-by)

## Verwysings
Mbiyamitirivier

Die **Mbiyamitirivier** is 'n rivier in die verre suide van die Krugerwildtuin, in Mpumalanga, Suid-Afrika. Die opvangsgebied ontvang 'n neerslag van 500 tot 600 mm per jaar, en die monding is aan die noordoewer van die Krokodilrivier oorkant sirkelbesproeiingslanderye en die nabye Marlothpark. Die rivier is oorwegend 'n klein stroompie op 'n breë sandbedding wat uit Ecca-skalie verweer is. Die eMlambenirivier se samevloeiing met die Krokodil is 13 km stroomop, en die Bumespruit se samevloeiing 2,6 km stroomaf.

## Flora en geologie 
Langs die rivieroewers groei onder meer jakkalsbessies en trosvye, waarvan groot eksemplare by Biyamiti-bosveldkamp aangetref word. Die ruigtes word oorheers deur Delagoadorings en meerstamvalsdorings, met swartapiesdorings plek-plek.

## Verblyfplekke 
Op die regteroewer, net stroomop van die H3-toeristeroete, word die Jock Safari Lodge en Fitzpatricks Lodge deur private konsessiehouers bedryf. Stroomaf, 5 km van die Krokodilsamevloeiing, is die relatief klein Biyamiti-bosveldkamp ook op die regteroewer geleë. Dit word deur Sanparke bestuur en bestaan uit slegs vyftien selfsorg-akkommodasie-eenhede, sonder 'n restaurant of winkel. Die 22 km lange S139-rivierpad wat dit met die buitewêreld verbind is vir die uitsluitlike gebruik van Biyamiti-gaste. Begeleide staptogte en dag- en nagritte kan ook bespreek word, en die uitkykpunt sowat 2 km van die kamp bied vergesigte oor die omgewing. Digby die S139 se aansluiting met die S114-roete is die Biyamiti-keerwal, waarvan die standhoudende rotspoele veral in droër tye 'n bestendige toeloop van dier- en voëllewe verseker.

## Sytakke 
* Mitomenispruit
* Meetsemohlaba
* Matimachwewu
* Mtlhowa
* Mahlambamadube
* Mhlambanyathi
* Siphampanane
* Dabidabi
* Komapiti
* Mhukweni
* Samarhole
* Napispruit
* Shitlhavespruit

## Monding 
* 

## Fotogalery 

Kruger-Park-Hippo-And-Crocodile.jpg|Dierelewe naby Biyamiti-bosveldkamp
Shitlhave Dam (196147750).jpg|Shitlhavedam in die Shitlhavespruit, 'n Mbiyamiti-boloop
Transport Dam (3472212911).jpg|Vervoerdam in die Siphampananespruit, 'n boloop van die Mbiyamiti

## Eksterne skakel 
* Google-kaart van die Mbiyamitirivier se monding by Geonames.org (cc-by)

## Verwysings
Achille Valenciennes

**Achille Valenciennes** (9 Augustus 1794 – 13 April 1865) was 'n Franse dierkundige.

Valenciennes is in Parys gebore en het onder Georges Cuvier gestudeer. Valenciennes het parasitiese wurms in mense bestudeer en 'n belangrike bydrae gelewer tot parasitologie. Valenciennes het ook 'n verskeidenheid taksonomiese klasiifikasies gedoen en fossiele met bestaande spesies verbind.

Hy het saam met Cuvier gewerk aan die 22-volume *Histoire Naturelle des Poissons*, ("Natural History of Fish") (1828–1848), en later alleen, nadat Cuvier oorlede is in 1832. In 1832 het hy vir Henri de Blainville (1777–1850) opgevolg as voorsitter van die *Histoire naturelle des mollusques, des vers et des zoophytes* by die ''Muséum national d'histoire naturelle''.

Vroeg in sy loopbaan is hy deur Alexander von Humboldt (1769–1859) versoek om diere te beskryf en te klassifiseer, wat laasgenoemde op sy reistogte in die Amerikaanse trope gevind het. Dit het tot 'n lewenslange vriendskap tussen die twee gelei. Valenciennes is die binomiale kenner van verskeie visspesies.

Hy het ook tot herpetologie 'n bydra gemaak, deur twee nuwe reptielspesies te beskryf.

Die Orgaan van Valenciennes, 'n deel van die anatomie van die vroulike *Nautilus*-genus, wat se doel nog steeds onbekend is, is na hom genoem.

'n Spesie van die akkedisse, *Anolis valencienni*, is na hom genoem.

## Verwysings 
## Eksterne skakels
Lomatirivier

Die **Lomatirivier** of **Mlumati** vloei in Mpumalanga en Eswatini. Die rivier ontspring suid van Barberton in Mpumalanga, en vloei ook vir 'n kort entjie deur die noordweste van Eswatini. Hierna vloei dit in die Driekoppiesdam in Suid-Afrika in om verder noord en oos te draai, verby verskeie nedersettings in Mpumalanga. Uiteindelik mond die rivier uit in die Komatirivier op pad na Mosambiek en die Indiese Oseaan.

## Oorsprong 
* 

## Monding in Mpumalanga 
* 

## Vislewe 
Die Laeveld-kurper (*Serranochromis meridianus*) kom in die rivier voor.
Saint-Denis-d'Aclon

'''Saint-Denis-d'Aclon''' is 'n Franse dorp in die département Seine-Maritime (région Normandië), wes van Dieppe, met sowat 150 inwoners (2014).

Die dorp is geleë in die Pays de Caux, op die linkeroewer van die Saânerivier. 

## Naburige munisipaliteite 
## Demografie
Blondie

**Blondie** is 'n Amerikaanse rockgroep wat deur sanger Debbie Harry en kitaarspeler Chris Stein gestig is. Die groep was pioniers in die vroeë Amerikaanse new wave- en punk-omgewing van die middel- tot laat-1970's. Hul eerste twee albums het sterk elemente van hierdie genres bevat, en hoewel hulle aanvanklik in die Verenigde Koninkryk en Australië hoofstroomsukses behaal het, is hulle in die Verenigde State as 'n ondergrondse musiekgroep beskou tot en met die vrystelling van *Parallel Lines* in 1978. In die daaropvolgende drie jare het die groep menige treffer-enkelspelers vrygestel, waaronder "Call Me", "Rapture" en "Heart of Glass", en het hulle bekendheid verwerf vir hul eklektiese mengsel van musikale style wat elemente van disco, pop, reggae en vroeë kletsrym ingesluit het.

Blondie het ná die vrystelling in 1982 van hul sesde ateljeealbum, *The Hunter*, ontbind. Debbie Harry het met gemengde resultate 'n sololoopbaan bly volg nadat sy 'n paar jaar vry geneem het om na haar lewensmaat Chris Stein, wat met 'n rare outo-immuniteitskwaal van die vel gediagnoseer is, om te sien. Die groep is in 1997 herstig en het opnuut sukses behaal met hul nommereen-treffer "Maria" in die Verenigde Koninkryk in 1999, presies 20 jaar ná hul eerste VK-nommereen-enkelspeler "Heart of Glass".

In die daaropvolgende jare het die groep regoor die wêreld getoer en opgetree. Hulle is in 2006 in die Rock and Roll Hall of Fame opgeneem. Blondie het tot op hede 40 miljoen plate verkoop en is steeds aktief. Die groep se tiende ateljeealbum, *Ghosts of Download*, is in 2014 uitgereik en hul elfde ateljeealbum, *Pollinator*, is op 5 Mei 2017 vrygestel.

## Ateljeealbums 
* Blondie (1976)
* Plastic Letters (1977)
* Parallel Lines (1978)
* Eat to the Beat (1979)
* Autoamerican (1980)
* The Hunter (1982)
* No Exit (1999)
* The Curse of Blondie (2003)
* Panic of Girls (2011)
* Ghosts of Download (2014)
* Pollinator (2017)
Malalane (dubbelsinnig)

## Suid-Afrika 
# Malalane, die dorp in die Ehlanzeni-distrik, Mpumalanga, Suid-Afrika, 
# Malalane, 'n klein bergkoppie in die Ehlanzeni-distrik, Mpumalanga, Suid-Afrika, 
# Malalanespruit, 'n spruit by Malelane, Mpumalanga, Suid-Afrika 
# Malalane, 'n toegangshek na die suide van die Krugerwildtuin, Mpumalanga, Suid-Afrika, 
# Malalane, 'n satelietkamp in die verre suide van die Krugerwildtuin, Mpumalanga, 
# Malelane, die oorspronklike groente- en suikerrietplaas (vandag *TSB*) waarop die dorp uitgelê is.
Dalmatian

Die **Dalmatian** is 'n mediumgrootte honderas, bekend vir sy unieke haarkleur van swart- of lewerkolletjies. Hulle is vroeër jare hoofsaaklik gebruik as vervoerhonde. Ten spyte van sy naam, is daar min tot geen bewys dat die ras sy oorsprong het in die historiese omgewing van Dalmasië nie. Deesdae is dit 'n gewilde familietroeteldier en baie entoesiaste skryf hul Dalmatians in vir kennelklubkompetisies.

## Fotogalery 
duimnael|'n Driekleurige Dalmatianteef – met taankolle op die wenkbroue, neus, wange, nek, bors en bene.duimnael|180px|Portret van 'n Dalmatian

Lêer:Weisse welpen.jpg|Pasgebore Dalmatian hondjies
Lêer:Dalmatian puppy, three weeks-3.JPG|Dalmatian hondjies, drie weke oud
Lêer:Chienne dalmatienne allaitant 6 chiots dalmatiens.jpg|Hondjies, vier of vyf weke
Lêer:Dalmatian puppy.JPG|'n Drie-maande-oue Dalmatian

## Verwysings
Routot

**Routot** is 'n Franse dorp in die département Eure (région Normandië), wes van Rouen, met sowat 1 500 inwoners (2014).

Die dorp is geleë in die Roumois.

Die dorp word as *Rouetot* vir die eerste keer in 1180 genoem.

## Naburige munisipaliteite 
## Demografie 
## Verwysings
Langspruit

Die **Langspruit** is 'n rivier wat vir sy hele lengte wes van die Krugerwildtuin in Mpumalanga, Suid-Afrika vloei. Sy monding is aan die suidebank van die Sabierivier op die gholfbaan van die "Sabie River Sun Resort" sowat 2,5 km noord van Hazyview

## Oorsprong 
* 

## Monding 
* 

## Eksterne skakel 
* Google-kaart van die Langspruit se monding by Geonames.org (cc-by)

## Verwysings
Vantasseliet

**Vantasselite** is ‘n seldsame aluminium fosfaatmineraal met ‘n chemiese formule Al4(PO4)3(OH)3 •9H2O.
Dit kristalliseer in die ortorombiese stelsel, het 'n wit kleur, 'n hardheid van 2 tot 2,5, 'n wit streep en 'n pêrelagtige glans. 

Dit kom voor in 'n kwartsiet steengroef noord van Bihain, België, en is die eerste keer in 1987 beskryf, en na die Belgiese mineraloog René Van Tassel vernoem.

## Sien ook 
* Mineraal
* Relatiewe digtheid
* Mohs se hardheidskaal

## Verwysings
Aandeleblokskema

'n **Aandeleblokskema** is 'n vorm van eiendomsbesit in Suid-Afrika. In 'n aandeleblokskema het eienaars sekere gebruikersregte op bepaalde blokke van eiendom in hul besit, terwyl 'n aandeleblokmaatskappy die hele eiendom besit. Die eienaars is aandeelhouers van hierdie aandeleblokmaatskappy en die gebruikersregte op 'n bepaalde deel van die eiendom is verskans in hul aandele. 

## Geskiedenis 
Aandeleblokskemas is in die 1970s en 1980s ontwikkel en is gereguleer met die **Wet op die Beheer van Aandeleblokskemas, wet 59 van 1980**. Die doel is om die ontwikkeling van gedeelde eiendom te vergemaklik, aangesien die ontwikkeling van gedeelde eiendom in 'n deeltitelskema moeiliker was. So hou ontwikkelaars in die begin groter invloed hou oor die eiendom, aangesien hy steeds die meeste aandele besit. Namate meer aandeleblokke (en dus aandele) van die eiendom verkoop is, raak die aantal aandele in die hande van die ontwikkelaar en dus sy invloed minder.

## Voordele van 'n aandeleblokskema 
Die grootste voordeel van 'n aandeleblokskema ten opsigte van voltitel-eiendomme is dat daar 'n beheerraad ingestel mag word. Die beheerraad mag, anders as byvoorbeeld 'n huiseienaarsvereniging, sekere verpligtings oplê aan sy aandeelhouer-eienaars. 'n Beheerraad mag heffings instel, bepaal wanneer aandeleblokke onderverdeel word, waar en wanneer nuwe aandeleblokke geskep word en mag toegang aan mense weier. Ook 'n deeltitelskema mag 'n beheerraad instel, maar die beheerraad mag geen nuwe deeltitels uitsit of bestaande deeltitels onderverdeel nie.

## Gebruik 
Aandeleblokskemas word veral gebruik om die eienaarskap van woonstelle in woonstelblokke te reël. Soms word aandeleblokskemas ook gebruik om die eienaarskap van landgoedere, privaat dorpe of sekuriteitskomplekse te reël. Die Afrikanerdorp Kleinfontein is tans in die transisie om 'n aandeleblokmaatskappy op sy eiendom te vestig.

## Sien ook 
* Deeltitelskema
* Orania

## Verwysings
Ribitol

**Ribitol** of **adonitol** is 'n kristallyne pentose alkohol (C5H12O5) wat gevorm word deur die reduksie van ribose. Dit kom natuurlik in die plant *Adonis vernalis* voor, sowel as in die selwande van sekere gram-positiewe bakterieë, in die vorm van ribitolfosfaat, in teichoïese sure. Dit vorm ook deel van die chemiese struktuur van riboflavien en flavienmononukleotied (FMN), 'n nukleotiedkoënsiem wat deur die sogenaamde flavoproteïne gebruik word.

## Verwysings 
## Eksterne skakels 
* GMD MS Spektrum
* Veiligheids data 
* Biologiese Magnetiese Resonansie Data Bank
La Chapelle-du-Bourgay

**La Chapelle-du-Bourgay** is 'n Franse dorp in die département Seine-Maritime (région Normandië), suid van Dieppe, met sowat 150 inwoners (2014).

Die dorp is geleë in die Pays de Caux. 

## Naburige munisipaliteite 
## Demografie
Petljakof Pe-3

Die **Petljakof Pe-3** is 'n Russiese nagvegvliegtuig wat tydens die Tweede Wêreldoorlog diens gedoen het. Die *Pe-3* is ontwikkel uit die *Petljakof Pe-2*, 'n bomwerper.

## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Galaktitol

**Galaktitol** (ook **dulsitol**) is 'n suikeralkohol, die reduksieproduk van galaktose. Dit het 'n effense soet smaak.

Galaktitol word uit galaktose gevorm in 'n reaksie wat gekataliseer word deur aldose-reduktase.

Die ander algemene gebrek in galaktosemetabolisme is 'n onderaktiewe galaktose-1-fosfaat-uridilieltransferase-ensiem. Hierdie is 'n outosomale resessiewe toestand, wat ook veroorsaak dat galaktitol opbou as gevolg van verhoogde konsentrasies van galaktose-1-fosfaat en galaktose. Die toestand kan lei tot 'n vergrote milt en lewer, verstandelike gestremdheid, asook die katarakte wat veroorsaak word deur die opbou van galaktitol.

## Verwysings
Mitsubishi Saturn-enjin

regs|330px|duimnael|4G32 ECI enjin in 'n Mitsubishi Mirage
Die **Mitsubishi Saturn** of **4G3 enjin** is 'n reeks van oorhoofse nokas (OHC) reguit-4 binnebrandenjins wat deur Mitsubishi Motors vervaardig is sedert 1969, saam met die Astron, Orion, en Sirius. Verplasing wissel van 1.2&#x20;L tot 1.8&#x20;L. Vroeë weergawes het 'n kettinggedrewe klepwerk terwyl die latere weergawes bandgedrewe en toegerus is met balanseerasse.

'n Weergawe met 'n vroeë iterasie van Mitsubishi se **MCA**-ylbrandstelsel (MCA-IIB), ter vervulling van die intermediêre Japannese uitlaatregulasies vir 1975, was genoem **G32A**. Diegene met die later, skoonmaker tog, "MCA-Jet" - stelsel genoem **G32B**. Later het die G32B ook in 'n brandstofingespuite, turbo aangejaagde model verskyn. Vir sportkompetisie, is 'n weergawe van die 4G32 enjin gebou met 'n DOHC agtklep-silinderkop, en toegerus met twee tweekeel 40&#x20;mm Solex systroomvergassers.
Hyundai i40

duimnael|Hyundai i40 wa (Duitsland; voor opkikker)
duimnael|Hyundai i40 sedan (Australië; voor opkikker)
duimnael|Binneruim
Die **Hyundai i40** is 'n groot gesinsmotor vir die Europese mark ontwerp deur die Suid-Koreaanse vervaardiger Hyundai. Dit deel sy platform met die Hyundai Elantra, Verenigde State bemark word en is by die Barcelona-motorskou in 2011 onthul.

In sommige markte word die Sonata steeds as 'n aparte model verkoop, soos in die Verenigde State, waar die i40 nie beskikbaar is nie. Die estate-variant van die i40 is in September 2011 in Europa en Suid-Korea vrygestel, gevolg deur die sedanmodel in Januarie 2012, en is ook beskikbaar in Australië en Nieu-Seeland. 

In Maleisië het Hyundai die i40 by die 2013 Kuala Lumpur Internasionale motorskou vrygestel, in beide die sedan- en toerspesifikasies. Dit is bokant die Hyundai Sonata geplaas. Die enjin is die tweeliter GDI-motor wat gekoppel is aan 'n vingerskuif-sesgang-outomatiese ratkas.

## Ontwerp 
Die motor is ontwerp by Hyundai se Europese R&D-fasiliteit in Russelsheim, Duitsland. Dit word vervaardig in die Ulsan-aanleg in Suid-Korea.

Afhangende op die mark, is tot drie enjins beskikbaar uit 'n totaal van vier, 'n 1.7 L diesel in twee instellings (114&#x20;bhp en 134&#x20;bhp) en drie petroleenhede 1.6 L (133&#x20;bhp) en 2.0 L (175&#x20;bhp) *GDI* (of 'n 2.0 L (164&#x20;bhp) MPi petrol eenhede. 'n "BlueDrive" opsie sluit in intelligente stop-aansittegnologie en 16 duim laerolweerstandbande, wat lei tot 'n verminderde CO2-vrystelling van 113&nbsp;g/km vir die 85 kW-diesel.
regs|duimnael|Hyundai i40 Tourer (Suid-Korea; opgekikker)

## Eksterne skakels 
* 

## Verwysings
Pfalz D.III

Die **Pfalz D.III** was 'n Duitse dubbeldekker vegvliegtuig wat eers in 1917 tydens die Tweede Wêreldoorlog in diens gestel was. Die ontwerp is beïnvloed deur die *LFG-Roland* vegvliegtuie wat Pfalz gebou het. Die *D.III* was 'n rats, beweeglike vliegtuig en maklik om te vlieg.

Aanvanklik was slegs die Beierse eenhede voorsien van die vliegtuig; hoofsaaklik omrede die Pfalz fabriek deur die Beierse Regering beheer was. Die *Pfalz D.XII* was ontwikkel uit die *D.III* en is in 1918 in massas begin produseer. Een van die verbeteringe was dat die verkoeler geskuif is van die boonste vlerk tot by die motor. Dit het verhoed dat vlieëniers brandwonde opdoen indien die verkoeler beskadig word in luggevegte. Die *Pfalz D.XII* was ook effens vinniger as die *Pfalz D.III*.

## Tegniese besonderhede 
## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Newcastle, Noord-Ierland

**Newcastle** is 'n klein kusdorp in die Noord-Ierse graafskap Down met 'n bevolking van 7&nbsp;444 volgens die sensus van 2001. Die nedersetting, wat administratief aan die Distriksraad vir Newry, Mourne en Down behoort, staan veral bekend vir sy buitengewone ligging aan die Ierse See en aan die voet van die Mourne Mountains, die bergreeks met die hoogste piek in Noord-Ierland, Slieve Donard.

[duimnael|links|'n Uitsig oor die Mourne Mountains se hoogste piek, Slieve Donard, en Newcastle vanuit [Murlough Beach|Murlough-strand]]
duimnael|links|Sandduinlandskap in die Murlough-natuurreservaat, net buite Newcastle
duimnael|links|Uitsig oor Newcastle vanuit Donard Forest
Toeristeaantreklikhede in die gebied sluit naas Newcastle se seepromenade en sandstrand die Royal County Down Golf Club en die Murlough-natuureservaat in, die grootste sandduinhabitat in die Verenigde Koninkryk.

Nadat miljoene pond aan die opgradering van plaaslike fasiliteite bestee is, het Newcastle begin om homself as *activity resort* te bemark. Sukses is onder meer behaal met die plaaslike Halloween-feesviering wat intussen 'n karnavalagtige karakter gekry het.

## Eksterne skakels 
* The Guardian, 8 Augustus 2014: Let's Move to Newcastle, County Down
Polikarpof I-15

duimnael|Die Polikarpof I-15 tydens 'n vertoonvlug
Die **Polikarpof I-15** is 'n Russiese dubbeldekker vegvliegtuig wat in die vroeë 1930's ontwikkel is. Dit is ontwikkel vanaf die *Polikarpof I-5*. Dit het ook in die eerste twee jaar van die Tweede Wêreldoorlog diens gedoen aan verskeie fronte. Die prototipe, *TsKB-3*, het sy nooiensvlug in Oktober 1933 voltooi en produksie het in 1934 begin en vir drie jaar geduur. Die *Polikarpof I-15* was ook gebruik deur die Republikeine gedurende die Spaanse Burgeroorlog waar dit die bynaam *Chato* (platneus) gekry het.

Die eerste vliegtuie het in Oktober 1936 in Spanje gearriveer en gou 'n reputasie as 'n formidable vegter opgebou. Die Spaanse Regering het ook 287 eenhede van die vliegtuig gebou onder lisensie en die vliegtuie het in die hande van die Nasionaliste geval toe die oorlog tot 'n einde gekom het in Maart 1939. Die verbeterde *I-15bis* is vroeg in 1937 getoets; die masjienkap was langer omrede dit met 'n kragtiger enjin toegerus was. Die onderstel was ook bedek met vaartbelynde vorms. Daar was meer as 2,400 eenhede gebou teen die tyd dat produksie tot 'n einde gekom het in 1939. Teen hierdie tyd was die vliegtuig ook reeds in aksie teen Japan in Mantsjoerye. Hier het die vliegtuig soms tweede viool gespeel teen sommige van die Japannese monovlerk vliegtuie. Teen die middel van 1941 was daar nog meer as 1000 van die vliegtuie in diens van die Sowjet Lugmag. Hulle was egter net gebruik vir grondaanvalle. Teen 1942 was die vliegtuig slegs gebruik vir grondaanvalle.

Die *I-15bis* was ook gebruik teen Finland tydens die Winteroorlog. 'n Paar het ook in Spanje diens gedoen en is die *Superchato* genoem.

## Tegniese besonderhede 
## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Isomalt

**Isomalt** is 'n suikerplaasvervanger, 'n tipe suikeralkohol wat hoofsaaklik gebruik word omdat sy fisiese eienskappe soorgelyk is aan die van suiker. Dit het min of geen invloed op bloedsuiker nie, en stimuleer ook nie die vrystelling van insulien nie. Dit bevorder nie tandbederf nie. Isomalt lewer 2 kcal/g energie as dit verteer word, die helfte soveel as normale koolhidrate soos suiker. Maar, soos die meeste suikeralkohole, kan dit die gastriese effekte hê, insluitend winderigheid en diarree, wanneer dit in groot hoeveelhede ingeneem word (meer as ongeveer 20-30 g per dag). Isomalt word nie volledig geabsorbeer in die dunderm nie, en poliole wat in die dikderm aankom kan weens die osmotiese effek diarree veroorsaak, en stimuleer ook die intestinale flora, wat winderigheid veroorsaak. Soos by ander dieetvesel, kan gereelde gebruik tot desensitisering lei, wat die risiko van intestinale uitwerkings verminder. Isomalt kan gemeng word met 'n hoë-intensiteit versoeter soos sukralose om 'n mengsel te lewer wat ongeveer so soet soos suiker is. 

Isomalt is 'n ekwimolêre mengsel van twee disakkariede wat diastereomere van mekaar is, en wat elk bestaan uit twee suikers: die een bestaan uit glukose en mannitol (α-D-glukopiranosido-1,6-mannitol) en die ander uit glukose en sorbitol (α-D-glukopiranosido-1,6-sorbitol). Volledige hidrolise van isomalt lewer dus glukose (50%), sorbitol (25%), en mannitol (25%). Dit is 'n reuklose, wit, kristallyne stof wat ongeveer 5% kristalwater bevat. Isomalt het 'n minimale afkoelingseffek in die mond (positiewe oplossingswarmte), laer as baie ander suikeralkohole soos xylitol en erythritol.

Isomalt word in 'n twee-stadium proses vervaardig waar sukrose eers omgeskep word in isomaltulose, 'n reduserende disakkaried (6-*O*-α-D-glukopiranosido-D-fruktose). Die isomaltulose word dan gehidrogeneer op 'n Raney nikkelkatalisator. Die finale produk – isomalt – is 'n ekwimolêre mengsel van 6-*O*-α-D-glukopiranosido-D-sorbitol (1,6-GPS) en 1-*O*-α-D-glukopiranosido-D-mannitol-dihidraat (1,1-GPM-dihidraat).

Isomalt is sedert 1990 goedgekeur vir gebruik in die Verenigde State. Dit word ook in voedsel toegelaat in Australië, Nieu-Seeland, Kanada, Meksiko, Iran, die Europese Unie, en ander lande.

Isomalt word wyd gebruik in die produksie van suikervrye lekkergoed, veral harde lekkergoed, want dit kristalliseer baie stadiger as die standaard kombinasie van sukrose en koring stroop. Dit word om dieselfde rede in suiker beeldhouwerk gebruik.

## Verwysings 
## Eksterne skakels 
* IPCS inligtingsbladsy oor Isomalt
Russiese verniskuns

[duimnael|240px|’n Palech-juwelierskissie met ’n toneel uit die sprokie *Tsarewitsj Iwan, die [Zjar-ptitsa|Vuurvoël en die Grys Wolf*.]]

**Russiese verniskuns** het ontstaan uit die ikoonverwery wat geëindig het met die val van die Russiese Ryk. Die ikoonverwers, wat voorheen kerke en huise van ikone voorsien het, moes ’n ander manier kry om ’n bestaan te maak. So het versierde papier-mâché-boksies ontstaan; die boksies is vernis en tonele, dikwels uit volksverhale, is dan met die hand daarop geverf. 

## Vier kunssentrums 
Die dorp Fedoskino (Федоскино) naby Moskou is die oudste van die vier kunssentrums van Russiese verniskuns, wat al sedert 1795 daar beoefen word. Dit gebruik, anders as die ander sentrums, olieverf in plaas van tempera met ’n eierbasis. Terwyl die kunstenaars hul eie impressionistiese vertolking toegelaat word, is die Fedoskino-verfstyl hoofsaaklik realisties in samestelling en detail.

Die drie ander sentrums is:
*Palech (Палех)
*Choloei (Холуй)
*Mstjora (Мстёра)

Kunstenaars van dié drie sentrums gebruik steeds eiergebaseerde tempera vir die verfwerk, asook die toevoeging van ingewikkelde detail in bladgoud. Al drie sentrums is in die Iwanowo-streek van Wladimir-Soezdal in Sentraal-Rusland en was eers betrokke by die verf van ikone. Sedert die 21ste eeu verf jong kunstenaars weer ikone ook.

## Galery 

Beeld:PalekhTroikaWolves.jpg|’n Palech-sigaretdosie met ’n toneel van ’n troika wat deur wolwe aangeval word.
Beeld:Russian lacquered box - Suzdal.png|’n Choloei-miniatuurjuweelkissie met ’n toneel uit Soezdal.
Beeld:Brosche Lackminiatur aus Mstjora Vorderseite 1629.JPG|’n Mstjora-borsspeld met ’n toneel uit *Die Verhaal van Tsaar Saltan*.
Beeld:1977 CPA 4686.jpg|'n USSR-seël van W.D. Antonof se vernisminiatuurkunswerk *By die put*.

## Eksterne skakels 
*
* 15px Hierdie artikel is vertaal uit die Engelse Wikipedia
RJ-telefoonprop

duimnael|300px|Van links na regs, modulêre verbindings: agtkontak 8P8C prop gebruik vir RJ45S, RJ49, RJ61 en ander.seskontak 6P6C prop gebruik vir RJ25vierkontak 6P4C prop gebruik vir RJ14vierkontak 4P4C selfoonprop6P6C sok, kan gebruik word vir RJ11, RJ14, en RJ25.
'n **RJ**-prop (afkorting vir "Registered Jack") is 'n gestandaardiseerde telekommunikasienetwerkkoppelvlak vir die koppeling van stem- en datatoerusting aan 'n diens verskaf deur 'n plaaslike sentraledraer of langafstanddraer. Registrasiekoppelvlakke was aanvanklik gedefinieer in die *Universele Diensbestelkode* (USOC) stelsel van die Bell System in die Verenigde State van Amerika vir die nakoming met die registrasieprogram vir kliënt-verskafte telefoontoerusting soos bepaal deur die Federale Kommunikasie Kommissie (FCC) in die 1970's. Hulle is daarna gekodifiseer in titel 47 van die Kode van die Federale Regulasies Deel 68.

Die spesifikasie sluit in fisiese konstruksie, bedrading, en seinsemantiek. Gevolglik is "registered jacks" hoofsaaklik die naam wat deur die letters *RJ* verteenwoordig word, gevolg deur twee syfers wat die tipe weergee. Daarbenewens dui agtervoegsels geringe variasies aan. **RJ11**, **RJ14**, en **RJ25** is bv. die mees algemeen gebruikte koppelvlakke vir telefoonverbindings vir een-, twee- en drielyndienste. Alhoewel hierdie standaarde die wetlike definisies in die Verenigde State is, word sommige koppelvlakke oor die hele wêreld heen gebruik.

## Verwysings
Petroesjka

[duimnael|200px|Die grafsteen van [Vaslav Nijinsky in Parys. Dit beeld Nijinsky as Petroesjka uit.]]

**Petroesjka** (Russies: Петру́шка, IFA: /pʲɪtˈruʂkə/, ) is ’n Russiese poppekaskarakter wat al sedert die 17de eeu bekend is. Petroesjkas is as handskoenpoppe of marionette gebruik. Hy is tradisioneel ’n soort grapjas met rooi klere en ’n punthoed, en dikwels ’n lang neus.

## Etimologie 
Hoewel die Russiese homoniem van *petroesjka* pietersielie beteken, is die karakter se naam ’n verkleiningsvorm van die naam Pjotr (Pieter). 

## Geskiedenis 
Keiserin Anna van Rusland se hofnar Pietro-Mira Pedrillo van Italië het as prototipe vir Petroesjka gedien. Daar was ’n paar basiese storielyne: die mediese behandeling van Petroesjka, hy as soldaat, ’n toneel met sy bruid en die koop van ’n perd.

Hy was aanvanklik ’n karakter van tipiese klugspele wat op volwasse gehore gemik was. As poppekaskarakter wat hoofsaaklik kinders vermaak het, het hy minder vulgêr en aggressief geraak. In die Sowjetunie is hy dikwels in propaganda gebruik, waar hy arm boere verdedig en die rykes aangeval het.

Die Russiese Kinderwelsynvereniging hou ’n jaarlikse Petroesjka-bal, met as tema die karakter wat verlief raak op ’n grasieuse ballerina.

## Verwysings 
## Eksterne skakels 
*Petroesjka 
**Petrushka and Vertep: On Traditions of Russian Puppet Theatre* 
*
* 15px Hierdie artikel is vertaal uit die Engelse Wikipedia
Kirsten McCann

**Kirsten McCann** (25 Augustus 1988 - ) is 'n Suid-Afrikaanse roeier wat 'n wêreldtitel in Sarasota, Florida gewen het. Sy is die eerste Suid-Afrikaanse vrou wat dit vermag. Sy het deelgeneem in die liggewig afdeling vir vroue in enkelskulbote. Sy het ook in die Olimpiese Somerspele 2016 deelgeneem in die dubbelskulbote. 

## Verwysings
Dundrum, Noord-Ierland

duimnael|links|Die kasteel is nie net op 'n vroeë strategies belangrike heuweltop geleë nie, maar bied ook 'n uitsig oor Dundrumbaai, Newcastle en die Mourne Mountains, een van Noord-Ierland se mees dramatiese kuslandskappe
duimnael|links|Uitsig oor Dundrumbaai tydens laagwater
**Dundrum** (Iers: *Dún Droma* "Fort by die bergrug") is 'n klein nedersetting en *townland* in die Noord-Ierse graafskap Down, geleë aan die Dundrumbaai, sowat vier myl buite Newcastle langs die A2-motorpad, met 'n bevolking van 1&nbsp;555 volgens die sensus van 2011.

Dundrum staan veral bekend vir sy Normandiese kasteel wat teen die begin van die 13de eeu, ná die Normandiese verowering van Ulster, deur John de Courcy (1160–1219) opgerig is om die landroete tussen Drogheda en Downpatrick te beskerm. Die kasteel se ruïne is tans 'n historiese besienswaardigheid in Dundrum en bied danksy sy ligging op 'n heuwel 'n uitsig oor Dundrumbaai, gebiede in sy omgewing (waaronder die Mourne Mountains) en die Ierse Seekus.

Die sandduinhabitat en natuurbewaringsgebied Murlough Nature Reserve, wat in 1967 as Ierland se eerste natuurreservaat gevestig is en tans deur die National Trust bestuur word, is naby Dundrum geleë, met Keel Point as plaaslike toegangspunt.

## Verwysings 
## Eksterne skakels 
* Ireland's Eye – Dundrum Castle